“Chegarasiz shifokorlar” xalqaro tashkilotining ma’lum qilishicha, Qunduz shahridagi tibbiy markazga uyushtirilgan hujumdan so‘ng hanuzgacha 33 kishining taqdiri noma’lumligicha qolmoqda. NBC telekanalining eslatib o‘tishicha, 3 oktabr kuni shifoxonaga bomba tashlanishi oqibatida 22 kishi halok bo‘lgan edi. Ayni kunlarda 24 xodim va 9 bemordan darak olib bo‘lmayapti. Hujum chog‘ida binoda 200dan ortiq odam, shu jumladan, 105 bemor bo‘lgan.“Qunduzdagi shifoxonaning travmatologiya markazida 461 kishi ishlaydi. Biz ulardan 24 nafarining holidan xabar ololmayapmiz. Ular dom-daraksiz ketgan deb hisoblanmoqda”, - dedi tashkilot vakili Gilem Moline.